
Σάββατο, 15 Αυγούστου 2026
ΔΕΛΤΙΟ ΤΥΠΟΥ
Συνέχεια ενημέρωσης αναφορικά με τον εντοπισμό και τη διάσωση 115 αλλοδαπών από 2 λέμβους στους Καλούς Λιμένες – Εντοπισμός και διάσωση 55 αλλοδαπών και σύλληψη του διακινητή τους στο Ηράκλειο – Θάνατος λουόμενου στη Λευκίμμη – Αδυναμία ολοκλήρωσης αποβίβασης επιβατών Ε/Γ-Ο/Γ στην Κέρκυρα – Ελαφρά πρόσκρουση Ε/Γ-Ο/Γ στην Τήνο – Διακομιδές ασθενών

Συνέχεια ενημέρωσης:
Αναφορικά με τον εντοπισμό και τη διάσωση συνολικά 115 αλλοδαπών από 2 λέμβους στους Καλούς Λιμένες τις μεσημβρινές ώρες χθες, συνελήφθησαν ένας 15χρονος αλλοδαπός (υπήκοος Σουδάν) και ένας 27χρονος αλλοδαπός (υπήκοος Νοτίου Σουδάν) εκ των ανωτέρω, για παράβαση του Ν. 3386/2005 “Παράνομη είσοδος στη χώρα”, του Ν. 5038/23 "Διευκόλυνση" και του άρθρου 306 του Π.Κ. "Έκθεση". 
Συγκεκριμένα, ο 15χρονος αναγνωρίστηκε από τους υπόλοιπους 37 αλλοδαπούς επιβαίνοντες της πρώτης λέμβου ως ο διακινητής τους. Κατά δήλωση των διασωθέντων, εκκίνησαν τις πρώτες πρωινές ώρες της 12.08.26 από το Τομπρούκ της Λιβύης, έναντι του χρηματικού ποσού των 14.000 δηναρίων Λιβύης, για τη μεταφορά τους στην Ελλάδα. 
Επίσης, ο 27χρονος αναγνωρίστηκε από τους υπόλοιπους 76 αλλοδαπούς επιβαίνοντες της έτερης λέμβου ως ο διακινητής τους. Κατά δήλωση των διασωθέντων, εκκίνησαν τις βραδινές ώρες της 11.08.26 από το Τομπρούκ της Λιβύης, έναντι του χρηματικού ποσού των 7.000 δηναρίων Λιβύης, για τη μεταφορά τους στην Ελλάδα. 
Προανάκριση διενεργείται από το Κεντρικό Λιμεναρχείο Ηρακλείου.

*****
Τις πρώτες πρωινές ώρες χθες, ενημερώθηκε η Λιμενική Αρχή της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες, στη θαλάσσια περιοχή νοτιοανατολικά της Αγίας Γαλήνης. Αμέσως για το σημείο απέπλευσε ένα σκάφος της δύναμης FRONTEX, το οποίο προέβη στη διάσωση 56 αλλοδαπών (55 άνδρες και 1 ανήλικος). Οι διασωθέντες μεταφέρθηκαν στο λιμάνι της Αγίας Γαλήνης. Ακολούθως, οδηγήθηκαν στο λιμάνι του Ρεθύμνου, με τη συνοδεία στελεχών Λ.Σ.-ΕΛ.ΑΚΤ. και Α.Τ. Φαιστού και στη συνέχεια, στο λιμάνι του Ηρακλείου. Σύμφωνα με τους αλλοδαπούς, εκκίνησαν τις πρώτες πρωινές ώρες την 12.08.2026 από τις ακτές του Τομπρούκ Λιβύης με προορισμό την Ελλάδα, έναντι του χρηματικού ποσού των 13.000 δηναρίων Λιβύης.
Από το Κεντρικό Λιμεναρχείο Ηρακλείου που διενεργεί την προανάκριση, συνελήφθη ένας 21χρονος αλλοδαπός (υπήκοoς Νοτίου Σουδάν), ο οποίος αναγνωρίστηκε από τους υπολοίπους ως ο διακινητής τους, για παράβαση του άρθρου 83 του Ν. 3386/05 “Παράνομη είσοδος στη χώρα”, του άρθρου 25 του Ν. 5038/23 “Διευκόλυνση” και του άρθρου 306 Π.Κ. “Έκθεση”.

*****

Τις μεσημβρινές ώρες χθες, ενημερώθηκε η Λιμενική Αρχή της Λευκίμμης ότι ένας 59χρονος αλλοδαπός (υπήκοος Γερμανίας) είχε χάσει τις αισθήσεις του ενώ βρισκόταν στη θάλασσα, στη θαλάσσια περιοχή “ΑΡΚΟΥΔΙΛΑ” Κέρκυρας. Στο σημείο έσπευσε το Ε/Π-Α/Ψ “ΝΑΤΑΣΑ” Λ.Κ. 8294, το οποίο παρέλαβε τον ανωτέρω και τον μετέφερε στο λιμάνι του Κάβου Λευκίμμης. Από εκεί, ο 59χρονος παρελήφθη από ασθενοφόρο όχημα του ΕΚΑΒ και διακομίστηκε στο Κέντρο Υγείας Λευκίμμης, όπου διαπιστώθηκε ο θάνατός του. Από τον Λιμενικό Σταθμό Λευκίμμης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κέρκυρας.

*****
Τις απογευματινές ώρες χθες, ενημερώθηκε η Λιμενική Αρχή της Κέρκυρας από τον Πλοίαρχο του επιβατηγού-οχηματαγωγού (Ε/Γ-Ο/Γ) πλοίου “SUPERFAST ΙV” Ν.Χ. 30,ότι μετά τον κατάπλου του πλοίου στο λιμάνι της Κέρκυρας, αδυνατούσε να ολοκληρώσει τη διαδικασία αποβίβασης επιβατών και εκφόρτωσης οχημάτων, λόγω επιδείνωσης των καιρικών συνθηκών που επικρατούσαν στην περιοχή. Το πλοίο, το οποίο εκτελούσε το προγραμματισμένο δρομολόγιο Ανκόνα Ιταλίας-Κέρκυρα-Ηγουμενίτσα και επιστροφή, απέπλευσε για το λιμάνι της Ηγουμενίτσας. Οι 487 επιβάτες και τα 2 Ι.Χ.Ε. οχήματα που απέμεναν να αποβιβαστούν  στο λιμάνι της Κέρκυρας, προωθήθηκαν στον προορισμό τους με μέριμνα της πλοιοκτήτριας εταιρείας. 

*****
Τις βραδινές ώρες χθες, ενημερώθηκε η Λιμενική Αρχή της Τήνου για περιστατικό ελαφράς πρόσκρουσης επιβατηγού – οχηματαγωγού (Ε/Γ-Ο/Γ) πλοίου στην προβλήτα του λιμένα Τήνου, κατά τη διαδικασία χειρισμών κατάπλου, προερχόμενο από τον λιμένα της Μυκόνου. Το πλοίο εκτελούσε προγραμματισμένο δρομολόγιο από Λαύριο προς Τήνο-Μύκονο-Τήνο-Λαύριο, με 192 επιβάτες, 64 μέλη πληρώματος, 52 Ε.Ι.Χ. και 6 Δ/Κ. Από την πρόσκρουση προκλήθηκε αποκόλληση μικρού τμήματος υλικού από την προβλήτα. Το πλοίο κατέπλευσε με ασφάλεια στο λιμάνι, όπου αποβιβάστηκαν ασφαλώς οι επιβάτες, ενώ κατόπιν προσκόμισης βεβαιωτικού διατήρησης αξιοπλοΐας από τον νηογνώμονα που το παρακολουθεί, απέπλευσε προς συνέχιση του εγκεκριμένου δρομολογίου του. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-26χρονης, από το λιμάνι της Σκιάθου στο λιμάνι του Βόλου, με το Ε/Γ-Α/Ψ “ΑΘΩΣ” Ν.Σ. 323,
-36χρονης, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ. και
-54χρονου, από το λιμάνι του Αγκιστρίου στη μαρίνα Ζέας, με Περιπολικό σκάφος Λ.Σ.-ΕΛ.ΑΚΤ.

